Persvrystelling: Nic de Jager by die WAT | LitNet
Persvrystelling: Nic de Jager by die WAT
LitNet Woordeboek van die Afrikaanse Taal-portaal 2017-08-30
Nic de Jager is op 8 September die gas by die volgende Woordpret van die Woordeboek van die Afrikaanse Taal. Nic is tans die aanbieder van Nic se Goed op RSG, maar hy is ook ’n bekende akteur, omroeper, regisseur, fotograaf en vervaardiger van dokumentêre en musiekprogramme.
Nic sal van sy gunstelingmusiek voorspeel en daaroor gesels en waarskynlik ook interessante sosiale kommentaar lewer.
Johan Erasmus van Glen Carlou sal van die landgoed se uitsoekwyne kom bekendstel. Wyn, sap en ligte verversings is vanaf 12:30 beskikbaar en Nic kom om 13:00 aan die beurt. Die program duur ongeveer 45 min. en sal dus voor 13:45 ten einde loop.
Kaartjies kos R30 en daar is sitplek vir slegs 50 persone. Skakel Cecile of Tanja voor of op 6 September by 021 887 3113 of kontak die WAT by wat@sun.ac.za om u sitplek te bespreek. Die Buro van die WAT is in Banghoekweg 115, Stellenbosch.
Kyk hier na video's van ’n vorige Woordpret-geleentheid:
“My P-woord is Pa”: HemelBesem en YOMA by die WAT
"Die verlede van Afrikaans is soos mis. Maar dit maak goeie kompos vir iets wat kan groei." HemelBesem en YOMA was op Vrydag 26 Mei die gaste by die WAT se Woordpret.